გიორგი ბაღათუროვი

გიორგი ბაღათუროვი (დ. 28 ნოემბერი, 1964, თბილისი, საქართველოს სსრ) — ქართველი მოჭადრაკე და მწვრთნელი, ოსტატი (1985), საერთაშორისო ოსტატი (1993), დიდოსტატი (1999), თბილისის ჩემპიონი (1981), საქართველოს სამგზის ჩემპიონი (1989, 1995, 1999). 2016 წლის მსოფლიო ჩემპიონი და ევროპის ვიცე-ჩემპიონი, 2018 წლის მსოფლიოს ვიცე-ჩემპიონი უფროსებს შორის (50+ კატეგორია). XXXIII საჭადრაკო ოლიმპიადის მონაწილე საქართველოს ეროვნული ნაკრების შემადგენლობაში (1998). 

ბიოგრაფია
დაამთავრა საქართველოს სახელმწიფო ფიზიკური კულტურის ინსტიტუტი. 2009 და 2011 წლებში გიორგი ბაღათუროვმა სალონიკის საერთაშორისო ღია პირველობაზე „ალექსანდრე მაკედონელი“ (The Thessaloniki International Open „Alexander the Great“) პირველი ადგილი დაიკავა.GM Giorgi Bagaturov Wins Alexander the Great Open

მისივე გამარჯვებით დასრულდა 2015 წლის თებერვალში თბილისის ნონა გაფრინდაშვილის სახელობის ჭადრაკის სასახლეში გამართული საქართველოს ჩემპიონატი სენიორთა შორის. გამარჯვებულმა 7-დან 6 ქულა დააგროვა და ერთპიროვნულად მოიპოვა საქართველოს ჩემპიონის წოდება და იტალიის ქალაქ აკვი-ტერმეში 9–22 ნოემბერს გასამართი მსოფლიო ჩემპიონატის საგზურიც.სენიორებში უძლიერესები გამოვლინდნენ

 ლიტერატურა 


რესურსები ინტერნეტში
 გიორგი ბაღათუროვი — ფიდეს ოფიციალურ საიტზე
 გიორგი ბაღათუროვი — Chessgames.com

სქოლიო

კატეგორია:დაბადებული 28 ნოემბერი
კატეგორია:დაბადებული 1964
კატეგორია:ქართველი მოჭადრაკეები
კატეგორია:ჭადრაკის დიდოსტატები
კატეგორია:ცოცხალი ადამიანები